b'\n_START_ARTICLE_\nBj\xc3\xb6rn Ranelid\n_START_SECTION_\nBakgrunn\n_START_PARAGRAPH_\nRanelid vokste opp i bydelen Ellstorp i Malm\xc3\xb6 som s\xc3\xb8nn av typograf og kunstner Sigvard Ranelid (1915\xe2\x80\x931985) og hans hustru Anna (1913\xe2\x80\x931998). Han har en bror, H\xc3\xa5kan (f\xc3\xb8dt 1946).\n_START_SECTION_\nRanelidfeiden\n_START_PARAGRAPH_\nH\xc3\xb8sten 2003 blusset det opp en konflikt mellom Ranelid og Linda Skugge, etter at Skugge hadde skrevet en meget krass anmeldelse av Ranelids roman Kvinnan \xc3\xa4r f\xc3\xb6rsta k\xc3\xb6net. Kritikken innledes med et parti der Skugge skriver at hun \xc2\xabvar p\xc3\xa5 samma f\xc3\xb6rfattarfest som Bj\xc3\xb6rn Ranelid en g\xc3\xa5ng. Han satt d\xc3\xa4r med sitt blonda lockiga h\xc3\xa5r, helt or\xc3\xb6rlig i en stel pose. Han var brunbr\xc3\xa4nd, renrakad p\xc3\xa5 armarna, ikl\xc3\xa4dd ett linne och l\xc3\xa4ppglans.\xc2\xbb Ranelid ble angivelig s\xc3\xa5 rasende at han kontaktet advokaten Leif Silbersky. Konflikten utviklet seg til en av de st\xc3\xb8rste debattene p\xc3\xa5 svenske kultursider i 2003, og flere svenske kulturpersonligheter engasjerte seg i debatten om hvor kritisk man f\xc3\xa5r v\xc3\xa6re i en anmeldelse.\n_START_SECTION_\nRanelids fotballkarriere\n_START_PARAGRAPH_\nSom ung spilte Ranelid fotball i H\xc3\xa5kanstorps BK. Malm\xc3\xb6 FF fikk tidlig opp \xc3\xb8ynene for ham og vervet ham da han var i ten\xc3\xa5rene. Ranelid spilte imidlertid kun en cupkamp for A-laget for seniorer. Ranelid har selv hevdet at han er en av de hurtigste fotballspillerne gjennom tidene, med personlig rekord p\xc3\xa5 100 meter p\xc3\xa5 10,71 sekunder. Rekorden er dog omtvistet, ettersom det var en manuelt m\xc3\xa5lt tid fra f\xc3\xb8rstegangstjenesten. Han har senere i en debatt om akkurat dette presisert at det snarere bet\xc3\xb8d 10,8 sekunder, hvilket dog hadde gitt ham SM-s\xc3\xb8lv p\xc3\xa5 100 meter p\xc3\xa5 den tiden (1971\xe2\x80\x931972).'